ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....ต้นกล้า
ริจะทำการใดต้องรับรู้ หน้าต่างมีหู ประตูยังมีช่อง
rr...ไม่เอา ไม่เอา ชะเอ้ย ไม่เอา ไม่เอา เสียงดังเซ็งแซ่จากข้าราชการกระทรวงริมคลองประปาเกิดโรคประหลาด เมื่อ รัฐมนตรีเลขานุการรัฐมนตรีที่ปรึกษารัฐมนตรี กลุ่มหนึ่ง ต่างคนต่างทำ ต่างคนต่างเดิน ต่างคนต่างเรียกไปสั่ง มึนตึ้บกันทั้งกระทรวง นายทุนคนโน้นจะเอานี่ คนดำรงตำแหน่งคนนี้จะเอานั่น อุ้ย วุ่นวาย ไปสืบเอาเองว่าเป็นคราย
rr...ปกติแล้ววันที่ 30 ก.ย.ของทุกปี เป็นวันโบกมือลา เสียงเพลงครวญมาต้องลาแล้วเพื่อน กี่ปีจะลับเลือน ฝากเพลงคอยย้ำเตือนหวนให้...
rr...แต่ปีนี้ที่วังบางขุนพรหมมันฮือฮาไม่ฮือฮาได้ยังงัย ก็ช่วงบ่ายเศษๆ นักข่าวกำลังจัดเลี้ยงรอำลา ธาริษา วัฒนเกส ผู้ว่าการแบงก์ชาติ ในบรรยากาศอันอบอุ่น ถนอมน้ำใจกันและกันจนวันสุดท้ายของการทำงาน ในงานนี้ เจ๊ธาริษา เธอนำพระสมเด็จด้านหลังเป็นพระสยามเทวาธิราชมามอบให้ปกปักรักษาสื่อมวลชน
พร้อมกับนำหนังสือดีเรื่อง “ดอกไม้แกร่งกลางแรงลม” มามอบแก่สื่อมวลชนเป็นที่ระลึก กะให้นึกถึง “หญิงแกร่งดอกไม้เหล็ก” 
rr...กองทัพสื่อซึ้งกับงานส่งท้าย เจ๊ลิงค์ ธาริษา ได้ไม่นาน คล้อยหลังไม่ถึงหนึ่งอึดใจ บัณฑิต นิจถาวร รองผู้ว่าการแบงก์ชาติ อายุยังไม่ถึงเกษียณ เดินลงตามมาติดๆ ประกาศลาออกอีกคนซะงั้น! 
อึ้งค่ะคุณขา บัณฑิต บอกว่า ไม่ใช่น้อยใจหรืออึดอัดใจที่จะทำงานที่ ธปท. กับ ประสาร ไตรรัตน์วรกุล ผู้ว่าการคนใหม่แต่อย่างใด แต่ที่ออกเพราะต้องการส่งสารในความเป็นอิสระให้กับบรรดาประเทศสมาชิกที่ลงขันกันเห็นว่า ผมเป็นอิสระจากการเมือง...อย่างอน อย่าน้อยใจยาเล้ย...
งานนี้ระดับผู้ช่วยผู้ว่าการ ทั้งเจ๊สุชาดา กิระกุล และไพบูลย์ กิตติศรีกังวาน ระดับผู้อำนวยการอาวุโส ทั้งอมรา ศรีพยัคฆ์ และวงษ์วธู โพธิรัชต์ ไม่ใครก็ใครเท้าบวมเร็วกว่ากำหนด...